Kiterjesztett Projektindító Bizottság ülése (KPIB)

*/2012. szeptember 20. 15 óra/*

***Helyzetjelentés***

A hallgatók adatai sikeresen átkerültek a Neptunba.

*(a külföldiek születési helyével problémák voltak, de az SDA munkatársai orvosolták a gondot.)*

A szakirányok konverziója és a képzések alapadatainak átvitele is fennakadás nélkül végbement az új tanulmányi rendszerben.

*(személyes megjegyzés: a félévszámok még nem működnek tökéletesen)*

A kurzuskódok felépítése folyamatban van, az előfeltétel rendszer jelenleg nem működik.

*(ez nagy hiányosság, remélem a jövőheti ülésre már kidolgozzák és megnyugtatnak minket!)*

***E-learning hozzáférés***

130 oktatóból 15 fejezte be az oktatási anyagot, 50-60 fő között van azoknak az oktatóknak a száma, akik elkezdték, de nem fejezték be és ugyanennyien vannak, akik hozzá sem kezdtek az e-learningnek. Ezek a számok megdöbbentőek, az oktatók alig több mint 10%-a foglalkozott teljeskörűen a Neptunnal, több mint 40%-a még csak nem is látta a felületet.

***Konverzió ellenőrzése***

Még két alkalom lesz:

 --» október közepe

 --» november eleje

A Tanulmányi Hivatalok már korábban (nyáron) megkapták az e-learningeket. Oktatás továbbra is lesz a TO-soknak, és vizsga is várható.

*(Kérdés, hogy mi történik azzal a TO-sal, aki nem teljesít jól ezen a vizsgán?! Nem használhatja a Neptunt? Sarokba állítják? Addig vizsgázik, amíg nem sikerül? Ezzel csak az a gond, hogy nagyon kevés idő van!)*

Az oktatások (ezek oktatóknak szólnak) úgy néznek ki, hogy első körben lesz 6x4 óra (általános?) oktatás, majd 2x3 óra kérvénykezelő modul oktatás --» ide kell küldeni HÖK-ösöket, akik a szociális és tanulmányi ügyekkel foglalkoznak.

*(Ávéd Krisztával beszélni fogok, hogy külügyes kell-e...)*

FONTOS!, amennyiben az oktató meghirdeti a vizsgákat október 31. előtt az ETR-ben, akkor azok a vizsgaidőpontok a Neptunban is automatikusan megjelennek. Az átmeneti időszakban az Oktatási Igazgatóság honlapján lesznek meghirdetve a vizsgaidőpontok, melyek automatikusan frissülnek.

*(Erről részletesebb információt a következő ülés után fogok tudni küldeni, mert jelenleg nem körvonalazódott ki a vizsgajelentkezés menete.)*

***HKR módosítás***

2012. december 17-i Szenátuson lesz napirenden --» **OKTÓBER 31-IG** el kell készülnie a szöveges előterjesztésnek, hogy a Kari Tanácsoknak legyen elég idejük megtárgyalni a kérdést. Ez az időpont nagyon fontos számunkra is! A Tanulmányi Hivatalok leterheltek - ezt az ülésen is többször jelezték – emiatt a kari tanulmányisok segítségére szükségük lesz.

A csekkes fizetés kiiktatását szorgalmazzák.

E-index: céldátum 2012. szeptember. Bevezetéséhez az Oktatási Hivatal engedélye szükséges, amit csak abban az esetben kaphatunk meg, ha egyetemi szinten egységes eljárásrendet alakítunk ki. Az ilyen indexet a BGF kivételével csak felmenő rendszerben engedte bevezetni az OH. További érdekesség az, hogy a Pátriától most kell megrendelni az Indexeket.

*(Nem tudom hogyan döntöttek, ezt is megírom).*

***Átmeneti időszak***

Hallgatói jogviszonyigazolás kérdése: két opció volt, vagy lementi a TO az összes igazolást PDF formátumban, vagy nem lehet kérni ezen időszak alatt. Utóbbi mellett döntöttek, mert a tapasztalatok alapján nem sokan kérnek ilyenkor jogviszonyigazolást. Hamarosan minden hallgató ETR-en keresztül személyes üzenetet fog kapni arról, hogy 2012. október 26-ig tud kérni igazolást, utána csak november 15-én.

*(Azért 26-a, mert 27. és 28. hétvége, 29-től pedig őszi szünet van.)*

A moodle (pályázati) és a coospace (TÁTK fizet) használatban van és ebben a félévben ez így is marad.